
ŠAKIŲ RAJONO SAVIVALDYBĖS ADMINISTRACIJOS DIREKTORIUS

ĮSAKYMAS

DĖL PAKEISTŲ UŽDAROSIOS AKCINĖS BENDROVĖS „ŠAKIŲ VANDENYS“ 
NAUJOS REDAKCIJOS ĮSTATŲ PATVIRTINIMO
2015 m. gegužės 14 d. Nr. AT-443
Šakiai


Vadovaudamasis Lietuvos Respublikos akcinių bendrovių įstatymo 4 straipsnio 10 dalimi, 20 straipsnio 1 dalies 1 punktu, Akcinių bendrovių ir uždarųjų akcinių bendrovių įstatinio kapitalo ir vertybinių popierių nominalios vertės išraiškos eurais ir šių bendrovių įstatų keitimo įstatymo 6 straipsniu, rajono savivaldybės tarybos 2015 m. balandžio 30 d. sprendimu Nr. T-20 „Dėl rajono savivaldybės turto investavimo ir uždarosios akcinės bendrovės „Šakių vandenys“ įstatinio kapitalo didinimo“, rajono savivaldybės administracijos direktoriaus 2007 m. liepos 12 d. įsakymu Nr. AT-889 (rajono savivaldybės administracijos direktoriaus 2014 m. spalio 2 d. įsakymo Nr. AT-953 redakcija) patvirtintų Atstovavimo savivaldybei bendrovėse taisyklių 6 punktu bei atsižvelgdamas į tai, kad Šakių rajono savivaldybė turi 13209956 vnt. uždarosios akcinės bendrovės „Šakių vandenys“ akcijų, kurios suteikia 100 proc. balsų, ir į uždarosios akcinės bendrovės „Šakių vandenys“ 2015 m. kovo 25 d. prašymą Nr. S-108:

1. Tvirtinu pakeistus uždarosios akcinės bendrovės „Šakių vandenys“ naujos redakcijos įstatus (pridedama).

        
 2. Nustatau, kad uždarosios akcinės bendrovės „Šakių vandenys“ įstatinis kapitalas didinamas 824304,41 Eur (aštuoniais šimtais dvidešimt keturiais tūkstančiais trimis šimtais keturiais eurais 41 ct), nuo 3830887,24 Eur (trijų milijonų aštuonių šimtų trisdešimties tūkstančių aštuonių šimtų aštuoniasdešimt septynių eurų 24 ct) iki 4655191,65 Eur (keturių milijonų šešių šimtų penkiasdešimt penkių tūkstančių vieno šimto devyniasdešimt vieno euro 65 ct), išleidžiant 2842429 (du milijonus aštuonis šimtus keturiasdešimt du tūkstančius keturis šimtus dvidešimt devynis) vnt. paprastųjų vardinių 0,29 Eur (29 euro centų) vertės akcijų, kurių emisijos kaina lygi jų nominaliai vertei. Visos išleistos naujos emisijos akcijos priklauso Šakių rajono savivaldybei.


3. Įgalioju uždarosios akcinės bendrovės „Šakių vandenys“ direktoriaus pavaduotoją, laikinai pavaduojantį direktorių, Ramutį Janarauską pasirašyti pakeistus naujos redakcijos įstatus ir pateikti juos įregistruoti Juridinių asmenų registre teisės aktų nustatyta tvarka ir terminais.
Administracijos direktorius
Evaldas Sniečkus 

